钦定古今图书集成/明伦汇编/氏族典/第361卷 > 《汪溪族谱》 > 金文刚
## 钦定古今图书集成/明伦汇编/氏族典/第361卷 > 《汪溪族谱》 > 金文刚

按《万姓统谱》：“文刚字子潜，安节孙。敏悟嗜学，用遗恩
补将仕郎，调潭州司户。时真希元帅潭，得文刚，喜其
端厚，由是受知，遂为真氏门人。历知奉新县，通判兴
国军，监左藏及封椿库。出知临江军、常德府，迁太府
丞，浙西提举将作监，进直龙图阁，卒。”文刚庄重修洁，
燕居如肃宾。莅官严明，求民利病如嗜欲。所至以崇
教化为先，自少至老，持身制行益力。宝祐间，真、魏二
公得罪去，门人或更名他师，文刚独音问不绝，举步
出言，一以文忠为准。又尝置祭田，立义庄，画为定式，
俾世守焉。